|  |  |
| --- | --- |
| **תאריך הדיווח** | 03.04.2022 |
|  |  |
| **אסמכתא** | 2022-01-041932 |
|  |  |
| **נושא הדיווח** | החלטה בעניין הסדר פשרה בבקשה לאישור תביעה ייצוגית בעניין הודעה על זכאות לתוספת סיעודית בקרן פנסיה מקיפה |
|  |  |
| **תוכן הדיווח** | בהמשך לדיווח מיידי של החברה מיום 10 במרס 2022 (אסמכתא 2022-01-028369) ולמפורט בביאור 38(1)(ב)(24) לדוחות הכספיים של החברה ליום 31 בדצמבר 2021 (אסמכתא מספר 2022-01-033955), בעניין התנגדות היועצת המשפטית לממשלה לאישור הסכם פשרה בקשר עם תובענה ייצוגית שהוגשה לפי חוק תובענות ייצוגיות, התשס"ו-2006, כנגד החברה הנכדה, מגדל מקפת ניהול קרנות פנסיה וקופות גמל בע"מ (להלן: "מקפת"), אשר עניינה בטענות, לפיהן מקפת אינה מיידעת את עמיתיה בעת שהם מגישים בקשה לתשלום פנסיית נכות, כי אם יוחמר מצבם הבריאותי למצב סיעודי הם זכאים לתוספת קצבה בגין נכות סיעודית, ובכך פוגעת לכאורה באפשרותם למצות את זכויותיהם מקרן הפנסיה, מתכבדת החברה לדווח כדלקמן:ביום 27 במרס 2022 קבע בית הדין האזורי לעבודה בתל אביב, כי בניגוד לעמדת היועצת המשפטית לממשלה, הסדר הפשרה כמכלול הוא ראוי, הוגן וסביר, וזאת בכפוף לשינויים שהורה בית הדין לבצע בהסכם הפשרה, אשר העיקרי שבהם נוגע לאופן והיקף העדכון של חברי הקבוצה. הצדדים להליך נדרשים להודיע לבית הדין האם שינויים אלה מוסכמים עליהם, ובכפוף לכך ההחלטה כאמור תהווה פסק דין. |